शासकीय प्राथमिक शाला चिलमगोटा में पदस्थ सहायक शिक्षक सुभाष बेलचंदन शिक्षा के साथ एक संस्कार में बच्चों को ढाल रहे हैं। बच्चों में क्षेत्रीय संगीत सहित अन्य संगीत में रूचि पैदा करने लगातार प्रयास कर रहे हैं। इससे नई पीढ़ी में रूचि पैदा करने वनांचल ग्राम खेड़ी में उनका ग्रुप तैयार हो चुका है, जो आसपास क्षेत्र में विख्यात होते जा रहे हैं। शिक्षक बेलचंदन गर्मी की छुट्टियों में भी रोजाना स्कूल जाते हैं और स्वयं के खर्च से ग्राम संगीत कार्यशाला का आयोजन करते हैं। वे कई प्रसिद्ध मंचों में बच्चों के साथ अपनी प्रस्तुति दे चुके हैं। वे कई लोक गीतों में शोध भी कर रहे हैं। उनकी पहचान अब एक कलाकार के रूप में बन चुकी है।